ธ.ก.ส.มอบเงินชดเชยประกันภัยพืชผลลำไย
ธ.ก.ส. ร่วม คปภ. และบริษัทประกันภัยเครือข่ายพันธมิตร มอบเงินชดเชยแก่ผู้แทนเกษตรกรปลูกลำไยที่ได้รับผลกระทบจากภัยแล้ง
23 เม.ย. 2562

ธ.ก.ส. ร่วม คปภ. และบริษัทประกันภัยเครือข่ายพันธมิตร มอบเงินชดเชยแก่ผู้แทนเกษตรกรปลูกลำไยที่ได้รับผลกระทบจากภัยแล้ง
เมื่อวันที่ 23 เม.ย. 2562 นายมนัส ขันใส รองผู้ว่าราชการจังหวัดเชียงใหม่ นายนิพัฒน์ เกื้อสกุล รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ผู้แทนสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ผู้แทนบริษัท ซมโปะ ประกันภัย และบริษัทประกันภัยไทยวิวัฒน์ จำกัด ร่วมพิธีมอบเงินชดเชยแก่เกษตรกรผู้ได้รับผลกระทบจากภัยแล้ง ตามโครงการประกันภัยพืชผลลำไยจากภัยแล้ง กับเกษตรกร 584 ราย จำนวนเงินชดเชย 914,700 บาท ทำให้เกษตรกรนำเงินไปใช้จ่ายได้ทันสำหรับฟื้นฟูการเพาะปลูกลำไย
ทั้งนี้ โครงการประกันภัยพืชผลลำไยจากภัยแล้งฯ มีเกษตรกรเข้าร่วมโครงการทั้งสิ้น 1,053 ราย โครงการได้สิ้นสุดระยะเวลาการขอเอาประกันภัยไปแล้วตั้งแต่วันที่ 28 ก.พ. 2562 ซึ่งบริษัทผู้รับประกันภัยได้ประมวลผลเพื่อพิจารณาจ่ายเงินชดเชยให้ในช่วงแรกก่อน (1–31 มี.ค. 2562) บรรเทาความเสียหายของเกษตรกร